**ร่างขอบเขตของงานจ้างรักษาความปลอดภัย (วิธีประกวดราคาด้วยวิธีการทางอิเล็กทรอนิกส์)**

**(Terms of Reference : TOR)**

**โครงการจ้างเหมาบริการรักษาความปลอดภัย..............................................ด้วยวิธีการทางอิเล็กทรอนิกส์**

1. **ความเป็นมา**

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. **วัตถุประสงค์**

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. **คุณสมบัติของผู้ประสงค์จะเสนอราคาตามที่กรมบัญชีกลางกำหนด**

๓.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้าง ด้วยวิธีการทาง

อิเล็กทรอนิกส์

๓.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันระหว่างผู้ประสงค์จะเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

๓.๔ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น

๓.๕ ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของกรม

๓.๖ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๓.๗ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์(e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ

๓.๘ คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

**4. คุณสมบัติเฉพาะของการจ้าง**

……………………………………………………………………………………………………………………………………………………………………………………………………………………………………………………………………………………………………………………

**4.1 รายละเอียดประกอบการจ้างบริษัทรักษาความปลอดภัย**

- สถานที่

……………………………………………………………………………………………………………………………………………………………………………………………………………………………………………………………………………………………………………………

- ระยะเวลา ( เช่น 12 เดือน)

……………………………………………………………………………………………………………………………………………………………………………………………………………………………………………………………………………………………………………………

- จำนวนพนักงาน

……………………………………………………………………………………………………………………………………………………………………………………………………………………………………………………………………………………………………………………

- วันเวลาปฏิบัติงาน / ช่วงเวลาการทำงาน

……………………………………………………………………………………………………………………………………………………………………………………………………………………………………………………………………………………………………………………

- รายละเอียดการปฏิบัติหน้าที่

……………………………………………………………………………………………………………………………………………………………………………………………………………………………………………………………………………………………………………………

**4.2 ข้อกำหนดของเจ้าหน้าที่รักษาความปลอดภัย**

4.2.1. ผู้รับจ้างจะต้องจัดหาพนักงานรักษาความปลอดภัยที่มีการศึกษาไม่ต่ำกว่าชั้นมัธยมศึกษา (ภาคบังคับ) มศ.3 หรือเทียบเท่า ผ่านการอบรมหลักสูตรการรักษาความปลอดภัยในการอบรมทุกคน มาแสดง ในวันส่งประวัติเจ้าหน้าที่รักษาความปลอดภัย (นำหลักฐานมาแสดงใน TOR)

4.2.2. ผู้รับจ้างจะต้องจัดพนักงานรักษาความปลอดภัยที่มีสุขภาพดี แข็งแรง ไม่เป็นโรคติดต่อร้ายแรง พร้อมใบรับรองผ่านการตรวจโรค

4.2.3. มีรูปร่างลักษณะดี หลังตรง ผึ่งผาย มีไหวพริบ ปฏิภาณดี

4.2.4. หัวหน้างาน/หัวหน้าชุด/สายตรวจ ต้องผ่านการอบรมเจ้าหน้าที่ความปลอดภัย ในการทำงานระดับหัวหน้างาน (นำหลักฐานมาแสดงในวันยื่นข้อเสนอ)

4.2.5. ต้องผ่านการอบรมหลักสูตรรักษาความปลอดภัยและผ่านการอบรมการให้สัญญาณจราจร (นำหลักฐานมาแสดงในวันยื่นข้อเสนอ)

4.2.6. อายุเจ้าหน้าที่รักษาความปลอดภัย

1. หัวหน้าเจ้าหน้าที่รักษาความปลอดภัย อายุ 45 – 65 ปี ผ่านการเกณฑ์ทหารแล้ว

2. เจ้าหน้าที่รักษาความปลอดภัย มีอายุ 21 ปีขึ้นไปและไม่เกิน 60 ปี

4.2.7. มีอัธยาศัยดี มีความสามารถในการสื่อสาร แนะนำ ประชาสัมพันธ์ สร้างความเข้าใจกับผู้มาติดต่อ

ได้ดี

4.2.8. มีอุปกรณ์ประจำกายตามมาตรฐานของการรักษาความปลอดภัย และมีวิทยุสื่อสารที่พร้อมใช้ไฟฉายและกระบองไฟ (เฉพาะผลัดกลางคืน) ประจำกายตลอดเวลา

4.2.9. มีความเข้าใจในงานรักษาความปลอดภัยเป็นอย่างดี

4.2.10. มีความสามารถในการใช้อุปกรณ์ดับเพลิงพื้นฐาน

4.2.11. มีความสามารถในการแก้ไขลิฟต์ติดค้าง (ผู้ว่าจ้างจะอบรมเจ้าหน้าที่รักษาความปลอดภัย ชุดแรกแทนผู้รับจ้าง)

4.2.12. มีความสามารถในการใช้สัญญาณมือควบคุมการจราจรได้

4.2.13. จัดสายพลาสติกสีขาว-แดง ไว้สำหรับการจราจร ยาว 30 เมตร จำนวน 4 ชุด ไว้ใช้ประจำหน่วยงานที่ดูแลรักษาความปลอดภัย

4.2.14. จัดหากรวยจราจร PVC สีขาว-แดง ให้คณะฯ เพื่ออำนวยความสะดวกการจราจร จำนวน 30 ชุด ไว้ใช้ประจำหน่วยงานที่ดูแลรักษาความปลอดภัย

4.2.15. ธงขาว-แดง กันพื้นที่ 30 เมตร จำนวน 5 ชุด ไว้ประจำหน่วยงานที่ดูแลรักษาความปลอดภัย16 โคมแพงไฟจราจรแบบ LED เพื่อแสดงการตรวจรถ จำนวน 2 ชุด ไว้ใช้ประจำหน่วยงานที่ดูแลรักษาความปลอดภัย

4.2.16. มีอุปกรณ์ตรวจการ์ดทัวร์ ทั้งหมด 12 จุด เพื่อไว้ตรวจสำรวจ รปภ.

4.2.17. ผู้รับจ้างต้องจ้างแรงงานไม่น้อยกว่าตามข้อกำหนดมาตรฐานแรงงานไทย มรท.8001-2553

**4.3 รายละเอียดข้อตกลงประกอบการจ้างบริการรักษาความปลอดภัย**

**ผู้รับจ้างต้องส่งเอกสารยืนยันตัวบุคคล พร้อมประวัติและรูปถ่ายดังนี้**

4.3.1 ประวัติ ติดรูปถ่ายสี หน้าตรง ขนาด 2 นิ้ว ไม่สวมแว่นตา ไม่สวมหมวกถ่ายไม่เกิน 6 เดือน

4.3.2 สำเนาบัตรประจำตัวประชาชน พร้อมรับรองสำเนา

4.3.3 สำเนาทะเบียนบ้าน พร้อมรับรองสำเนา

4.3.4 หนังสือรับรองประสบการณ์ทำงาน

4.3.5 หนังสือรับรองผ่านการอบรมการควบคุมจราจร

4.3.6 หนังสือรับรองผ่านการอบรมการใช้อุปกรณ์ดับเพลิงเบื้องต้น

**- การแต่งกาย**

ผู้รับจ้างต้องจัดหาเครื่องแบบของเจ้าหน้าที่รักษาความปลอดภัย (พร้อมยื่นเสนอรายละเอียดเครื่องแบบในวันยื่นข้อเสนอ)

**4.4 เงื่อนไขการจ้างรักษาความปลอดภัย**

#### รายละเอียด ข้อตกลง และเงื่อนไข การรักษาความปลอดภัย

4.4.1 ผู้รับจ้างต้องจัดผู้ควบคุม หรือหัวหน้าชุด หรือสายตรวจเข้ามาตรวจสอบการปฏิบัติหน้าที่ของพนักงานรักษาความปลอดภัยที่ทางผู้รับจ้างจัดมาประจำจุดตามสัญญาจ้าง ให้มีหน้าที่ ดังนี้

๑. ให้ประสานงานกับผู้ประสานงานของผู้ว่าจ้างมอบหมาย ก่อนเริ่มปฏิบัติงานและในระหว่างปฏิบัติงานที่ผู้ว่าจ้างแจ้งให้ทราบ หรือ กรณีมีเหตุที่ต้องประสานงานระหว่างผู้ว่าจ้างและผู้รับจ้าง

๒. ให้ตรวจสอบการปฏิบัติหน้าที่ของพนักงานรักษาความปลอดภัยที่ทางผู้รับจ้างจัดมาประจำจุดตามสัญญาจ้างให้ครบทุกจุด ทุกผลัด อย่างน้อยผลัดละ ๑ ครั้ง โดยลงนามในเอกสารในรายงานของพนักงานรักษาความปลอดภัยประจำวันและส่งให้ผู้ว่าจ้างทุกวัน

๓. ให้ลงนามกำกับในใบลงเวลาปฏิบัติหน้าที่ของพนักงานรักษาความปลอดภัยและส่งให้แก่ผู้ว่าจ้างทุกวันทำการที่งานรักษาความปลอดภัย

๔. ให้ประสานงานกับงานรักษาความปลอดภัย โดยจะต้องสามารถติดต่อสั่งงานได้ตลอดเวลา แต่หากเป็นกรณีฉุกเฉินที่กระทบกระเทือนต่อการรักษาความปลอดภัย ให้มาพบ ณ ที่ทำการของผู้ว่าจ้าง ภายใน ๑ ชั่วโมง นับจากเวลาที่ทราบเหตุ

๕. ปฏิบัติหน้าที่อื่นๆ ที่ชอบด้วยกฎหมาย ตามที่ผู้ว่าจ้างได้มอบหมาย

4.4.2 กรณีมีการแก้ไขในเอกสารประจำวันทุกชนิดที่ต้องส่งมอบให้กับผู้ว่าจ้างทุกวัน ต้องได้รับความยินยอมจากผู้ที่ได้รับมอบหมายจากผู้ว่าจ้างก่อนดำเนินการแก้ไขทุกครั้ง

4.4.3 กรณีที่ผู้ว่าจ้าง จัดงานพิธีต่างๆ ในหรือบริเวณอาคารที่ผู้รับจ้างดูแลอยู่ ผู้รับจ้างจะต้องจัดให้มีพนักงานดำเนินการดูแลรักษาความปลอดภัย และอำนวยความสะดวกในด้านการจราจรภายในอาคารเพิ่มเติมให้เหมาะสมกับงานนั้นๆ โดยไม่คิดค่าใช้จ่ายใดๆ ทั้งสิ้น

4.4.4 ผู้รับจ้างจะต้องส่งข้อมูลของพนักงานรักษาความปลอดภัยทุกคนที่เข้ามาปฏิบัติหน้าที่ให้กับผู้ว่าจ้าง โดยผู้รับจ้างต้องส่งรายละเอียดให้พร้อมในคราวเดียวกัน ดังนี้

๑. ประวัติของพนักงานรักษาความปลอดภัย โดยข้อมูลดังกล่าวต้องมีชื่อ นามสกุล วันเดือนปีเกิด อายุของพนักงานรักษาความปลอดภัย

๒. สำเนาบัตรประจำตัวประชาชนลงลายมือชื่อของพนักงานรักษาความปลอดภัย

๓. สำเนาทะเบียนบ้านลงลายมือชื่อของพนักงานรักษาความปลอดภัย

๔. หนังสือรับรองของผู้รับจ้างว่าพนักงานรักษาความปลอดภัยมีคุณสมบัติและผ่านการอบรมในการปฏิบัติหน้าที่รักษาความปลอดภัยและการจราจร

๕. รูปถ่ายมากกว่า ๑ รูป หรือ วีดีโอบันทึกข้อมูล ที่แสดงให้ผู้ว่าจ้างเห็นว่าพนักงานรักษาความปลอดภัยแต่ละคนได้เข้ารับการอบรมจริง

6. สำเนาพร้อมต้นฉบับ ใบอนุญาตจากนายทะเบียนให้เป็นพนักงานรักษาความปลอดภัยอนุญาต

กรณีที่ผู้รับจ้างสับเปลี่ยนพนักงานรักษาความปลอดภัย ผู้รับจ้างจะต้องแจ้งให้ผู้ว่าจ้างทราบก่อนล่วงหน้า ๗ วัน โดยแนบข้อมูลรายละเอียดของพนักงานรักษาความปลอดภัยข้างต้นมาให้ผู้ว่าจ้างพิจารณา

4.4.๕. ผู้รับจ้างต้องให้พนักงานรักษาความปลอดภัย ปฏิบัติตามระเบียบข้อบังคับ คำสั่ง หรือกฎเกณฑ์ ของหน่วยงานของผู้ว่าจ้าง กำหนด

4.4.๖. ผู้รับจ้างต้องควบคุมดูแลความประพฤติของพนักงานรักษาความปลอดภัย ไม่ให้กระทำการใดๆ ที่ก่อให้เกิดความเสียหาย เสื่อมเสีย ต่อมหาวิทยาลัย หรือประพฤติตนไม่เหมาะสม ที่ขัดต่อระเบียบของผู้ว่าจ้าง

4.4.๗. ผู้ว่าจ้างสามารถสั่งให้ผู้รับจ้าง เปลี่ยนพนักงานรักษาความปลอดภัยของผู้รับจ้างคนใดคนหนึ่งหรือหลายคนได้ เมื่อผู้ว่าจ้างเห็นว่ามีคุณสมบัติไม่เหมาะสม ในกรณีที่ผู้ว่าจ้างสั่งให้เปลี่ยน มากกว่า ๓ ครั้ง ภายใน ๑ เดือน ถือว่าการบริหารงานบุคคลของผู้รับจ้างไม่มีประสิทธิภาพ ผู้ว่าจ้างมีสิทธิบอกเลิกสัญญาได้

4.4.๘. ผู้ว่าจ้างมีสิทธิ์ตรวจการปฏิบัติหน้าที่ของผู้รับจ้างได้ตลอดเวลา หากพบว่าพนักงานรักษาความปลอดภัยคนใด ของผู้รับจ้างซึ่งอยู่ในระหว่างปฏิบัติหน้าที่กระทำการใดอันเป็นการฝ่าฝืนเงื่อนไขในสัญญา หรือกระทำอันไม่สมควร ผู้ว่าจ้างมีสิทธิ์ที่จะสั่งให้พนักงานรักษาความปลอดภัยผู้นั้นหยุดกระทำการดังกล่าวได้ทันที หรือมีคำสั่งให้แก้ไขการปฏิบัติหน้าที่ของพนักงานรักษาความปลอดภัยผู้นั้น พนักงานผู้นั้นต้องปฏิบัติตามคำสั่งทันที โดยผู้ว่าจ้างไม่จำเป็นต้องแจ้งให้ผู้รับจ้างทราบและผู้ว่าจ้างต้องจัดพนักงานทดแทนหรือรับผิดชอบต่อความเสียหายที่เกิดขึ้นทั้งหมด

4.4.๙. กรณีที่ทรัพย์สินของผู้ว่าจ้าง ถูกโจรกรรม สูญหายหรือเกิดความเสียหาย ผู้รับจ้างจะต้องดำเนินการชดใช้ตามมูลค่าของทรัพย์สินนั้นๆ รวมทั้งของนิสิต , บุคลากรและผู้ติดต่อราชการ ผู้รับจ้างจะต้องชดใช้ภายใน ๗ วัน หากผู้รับจ้างไม่รับผิดชอบความเสียหายภายใน ๗ วัน ทางผู้ว่าจ้างจะดำเนินการหักค่าใช้จ่ายจากความเสียหายที่เกิดขึ้นจริงจากค่าจ้างประจำเดือนของผู้รับจ้าง

4.4.๑๐. ผู้รับจ้างต้องจัดให้พนักงานรักษาความปลอดภัยทุกคน ปฏิบัติหน้าที่ในแต่ละวันไม่เกิน ๑๒ ชั่วโมงต่อคน และรวมถึงพนักงานรักษาความปลอดภัยทุกคนต้องไม่ปฏิบัติหน้าที่มาจากหน่วยงานอื่นทั้งภายในและภายนอกมหาวิทยาลัยเกษตรศาสตร์ บางเขน ก่อนที่จะมาปฏิบัติหน้าที่กับผู้ว่าจ้าง หากผู้ว่าจ้างตรวจพบถือว่าผู้รับจ้างปฏิบัติผิดข้อกำหนดของผู้ว่าจ้าง

4.4.๑๑. กรณีพนักงานรักษาความปลอดภัยของผู้รับจ้างลงชื่อแทนกัน ทั้งเวลาเข้าปฏิบัติหน้าที่และ/หรือเวลาออกปฏิบัติหน้าที่ หากผู้ว่าจ้างตรวจพบถือว่าผู้รับจ้างปฏิบัติผิดข้อกำหนดของผู้ว่าจ้าง

4.4.๑๒. ตามเงื่อนไขการจ้างรักษาความปลอดภัย ข้อ ๑ ถึงข้อ ๑๑ ผู้ว่าจ้างมีสิทธิบอกเลิกสัญญาได้ทุกกรณี หากผู้รับจ้างปฏิบัติผิดเงื่อนไขการจ้างรักษาความปลอดภัยข้อใดข้อหนึ่งหรือทุกข้อรวมกันเกิน ๓ ครั้งภายใน ๑ เดือน

4.4.๑๓. กรณีผู้ว่าจ้างบอกเลิกสัญญากับผู้รับจ้างที่ปฏิบัติผิดตามเงื่อนไขข้างต้น ผู้รับจ้างต้องรับผิดชอบค่าว่าจ้างที่ผู้ว่าจ้าง ว่าจ้างให้นิติบุคคลอื่นมารับจ้างแทนในทุกกรณี

**รายละเอียด ค่าปรับ**

4.4.๑๔. กรณีผู้รับจ้างไม่สามารถจัดกำลังพนักงานรักษาความปลอดภัยมาปฏิบัติหน้าที่ตามสัญญาจ้างได้ ผู้รับจ้างต้องชดใช้ค่าปรับวันละ ๑,๐๐๐ บาท (หนึ่งพันบาทถ้วน) ต่อคนต่อผลัด และต้องรับผิดชอบความเสียหายที่เกิดขึ้นต่ออาคาร ทรัพย์สินของราชการ นิสิต บุคลากร และผู้ติดต่อราชการ ภายในบริเวณอาคารและพื้นที่โดยรอบอาคารที่รับผิดชอบ

4.4.๑๕. กรณีพนักงานรักษาความปลอดภัยของผู้รับจ้างมาปฏิบัติหน้าที่สาย(ไม่เกิน ๓๐ นาที จากเวลาเริ่มปฏิบัติงาน) ผู้รับจ้างจะต้องชดใช้ค่าปรับครั้งละ ๒๐๐ บาท (สองร้อยบาทถ้วน) ต่อคน

4.4.๑๖. กรณีผู้ว่าจ้างตรวจไม่พบพนักงานรักษาความปลอดภัยของผู้รับจ้าง ผู้รับจ้างจะต้องชดใช้ค่าปรับครั้งละ ๒๐๐ บาท (สองร้อยบาทถ้วน) ต่อคน

4.4.๑๗. กรณีพนักงานรักษาความปลอดภัยของผู้รับจ้างไม่ลงชื่อ และ/หรือ ไม่ลงเวลาเลิกปฏิบัติหน้าที่ ผู้รับจ้างจะต้องชดใช้ค่าปรับครั้งละ ๒๐๐ บาท (สองร้อยบาทถ้วน) ต่อคน

4.4.๑๘. กรณีพนักงานรักษาความปลอดภัยของผู้รับจ้างไม่ลงชื่อ และ/หรือ ไม่ลงเวลาการตรวจสอบการปฏิบัติหน้าที่ ผู้รับจ้างจะต้องชดใช้ค่าปรับครั้งละ ๒๐๐ บาท (สองร้อยบาทถ้วน) ต่อครั้ง/คน

4.4.๑๙. กรณีพนักงานรักษาความปลอดภัยของผู้รับจ้างหลับในขณะปฏิบัติหน้าที่ ผู้รับจ้างจะต้องชดใช้ค่าปรับครั้งละ ๕๐๐ บาท (ห้าร้อยบาทถ้วน) ต่อคน

4.4.๒๐. กรณีพนักงานรักษาความปลอดภัยของผู้รับจ้างเมาสุราหรือดื่มสุราในขณะปฏิบัติหน้าที่ ผู้รับจ้างจะต้องชดใช้ค่าปรับครั้งละ ๕๐๐ บาท (ห้าร้อยบาทถ้วน) ต่อคน

4.4.๒๑. กรณีที่ผู้ว่าจ้างตรวจพบว่ามีพนักงานรักษาความปลอดภัยของผู้รับจ้างในเวลาใดๆ อยู่ปฏิบัติหน้าที่ไม่ครบตามจำนวนเวลาในสัญญาจ้าง ผู้รับจ้างจะต้องยินยอมให้ผู้ว่าจ้างหักค่าจ้างชั่วโมงละ ๒๐๐ บาท (สองร้อยบาทถ้วน)ต่อคน และหากในเดือนใดตรวจพบว่ามีพนักงานรักษาความปลอดภัยของผู้รับจ้างอยู่ปฏิบัติหน้าที่ไม่ครบตามจำนวน หรือขาดพนักงานรักษาความปลอดภัยเกินกว่า 3 ครั้ง ผู้ว่าจ้างมีสิทธิบอกเลิกสัญญาได้

4.4.๒๒. พนักงานรักษาความปลอดภัยของผู้รับจ้าง ต้องแต่งเครื่องแบบให้ครบตามที่ผู้รับจ้างนำเสนอแก่ผู้ว่าจ้างหรือกรรมการฯ หากพนักงานรักษาความปลอดภัยของผู้รับจ้างแต่งเครื่องแบบไม่ถูกต้องตามที่กำหนดในสัญญาหรือปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๒๐๐ บาท(สองร้อยบาทถ้วน)ต่อคนในแต่ละครั้งที่ตรวจสอบ

4.4.๒๓. พนักงานรักษาความปลอดภัยของผู้รับจ้าง ต้องรายงานการปฏิบัติหน้าที่เป็นลายลักษณ์อักษรของตนเองทุกชั่วโมงต่อเนื่องกัน ในเอกสารของพนักงานแต่ละคนเท่านั้นโดยห้ามเขียนแทนกัน และส่งให้งานรักษาความปลอดภัยของผู้ว่าจ้างทุกวัน เพื่อตรวจสอบการปฏิบัติหน้าที่ตามที่กำหนดในสัญญา หากตรวจไม่พบเอกสารหรือเอกสารไม่ตรงตามเงื่อนไข ถือว่าผู้รับจ้างปฏิบัติผิดเงื่อนไขของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๒๐๐ บาท (สองร้อยบาทถ้วน) ต่อคนในแต่ละครั้งที่ตรวจสอบ

4.4.๒๔. ผู้รับจ้างจะต้องจัดให้พนักงานรักษาความปลอดภัยมีวิทยุสื่อสารที่สามารถใช้สื่อสารได้ ตามเครือข่ายที่ผู้ว่าจ้างกำหนดให้ใช้ในการปฏิบัติหน้าที่ประจำตัวพนักงานรักษาความปลอดภัยทุกนาย หากผู้ว่าจ้างตรวจไม่พบถือว่า ผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๒๐๐ บาท (สองร้อยบาทถ้วน) ต่อคนในแต่ละครั้งที่ตรวจสอบ

4.4.๒๕. กรณีพนักงานรักษาความปลอดภัยของผู้รับจ้าง ปฏิบัติหน้าที่ในแต่ละวันเกิน ๑๒ ชั่วโมงต่อคน หรืออยู่ในระหว่างปฏิบัติหน้าที่กับผู้ว่าจ้างแล้วไปปฏิบัติหน้าที่กับหน่วยงานอื่น หรือปฏิบัติหน้าที่มาจากหน่วยงานอื่น ก่อนที่จะมาปฏิบัติหน้าที่กับผู้ว่าจ้าง ทั้งภายในและภายนอกมหาวิทยาลัยเกษตรศาสตร์ บางเขน หากผู้ว่าจ้างตรวจพบถือว่าผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๑,๐๐๐ บาท (หนึ่งพันบาทถ้วน) ต่อครั้งต่อคน

4.4.๒๖. ผู้รับจ้างจะต้องจัดให้พนักงานรักษาความปลอดภัยมีบัตรประจำตัวพนักงานรักษาความปลอดภัยทุกคน และต้องติดไว้ที่เครื่องแบบก่อนเข้าปฏิบัติหน้าที่ทุกครั้ง หากผู้ว่าจ้างตรวจสอบไม่พบถือว่าผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๒๐๐ บาท (สองร้อยบาทถ้วน) ต่อคนในแต่ละครั้งที่ตรวจสอบ

4.4.๒๗. กรณีพนักงานรักษาความปลอดภัยของผู้รับจ้างลงชื่อแทนกัน ทั้งเวลาเข้าปฏิบัติหน้าที่และ/หรือเวลาออกปฏิบัติหน้าที่ หากผู้ว่าจ้างตรวจพบถือว่าผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๕๐๐ บาท (ห้าร้อยบาทถ้วน) ต่อคน

4.4.๒๘. กรณีที่ผู้ว่าจ้างตรวจพบว่ามีพนักงานรักษาความปลอดภัยของผู้รับจ้างไม่ส่งประวัติ/ไม่ได้สัมภาษณ์ก่อนเข้าปฏิบัติหน้าที่ ผู้ว่าจ้างมีอำนาจปรับผู้รับจ้างได้ครั้งละ ๕๐๐ บาท (ห้าร้อยบาทถ้วน) ต่อคน

4.4.๒๙. ผู้รับจ้างจะต้องจัดทำใบตรวจเวร ,จัดให้พนักงานสายตรวจเข้ามาตรวจสอบการปฏิบัติหน้าที่ของพนักงานรักษาความปลอดภัยของผู้รับจ้างทุกคนลงนามในใบตรวจ ,สายตรวจลงนามท้ายใบตรวจ, ทุกผลัดผลัดละ1ชุด, ทุกวัน, โดยผลัดกลางวันให้ตรวจสอบระหว่างเวลา 13.00 – 15.00 น.ส่งเอกสารได้ไม่เกินเวลา 19.00 น. ของวันปฏิบัติหน้าที่ และ ผลัดกลางคืนให้ตรวจสอบระหว่างเวลา 23.00 – 05.00 น.ส่งเอกสารได้ไม่เกินเวลา 09.00 น. ของเช้าวันถัดไป ผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ 5๐๐ บาท (ห้าร้อยบาทถ้วน) ต่อกรณีในแต่ละครั้งที่ตรวจสอบ

4.4.๓๐. ผู้รับจ้างจะต้องให้ผู้ควบคุม ส่งใบตรวจสอบการปฏิบัติหน้าที่ และใบตรวจเครื่องแบบ ของพนักงานรักษาความปลอดภัยของผู้รับจ้างทุกวัน ให้กับงานรักษาความปลอดภัยของผู้ว่าจ้าง หากผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๒๐๐ บาท (สองร้อยบาทถ้วน) ต่อคนในแต่ละครั้งที่ตรวจสอบ

4.4.๓๑. กรณีพนักงานรักษาความปลอดภัยของผู้รับจ้างมาลงชื่อและเวลาปฏิบัติหน้าที่แล้ว แต่ผู้รับจ้างจะมีการแก้ไขหรือเปลี่ยนตัวพนักงาน ให้ผู้รับจ้างแจ้งต่อผู้รับผิดชอบของงานรักษาความปลอดภัยของผู้ว่าจ้างก่อนทุกครั้งโดยให้ลงลายมือชื่อของผู้รับจ้างกำกับ ผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๒๐๐ บาท (สองร้อยบาทถ้วน) ต่อคนในแต่ละครั้งที่ตรวจสอบ

4.4.๓๒. ผู้รับจ้างจะต้องไม่ให้พนักงานรักษาความปลอดภัย เพศหญิง ปฏิบัติหน้าที่ในผลัดกลางคืน ยกเว้นสถานที่ที่ผู้ว่าจ้างกำหนดให้เป็น เพศหญิง ผู้รับจ้างปฏิบัติผิดข้อกำหนดของผู้ว่าจ้าง ผู้ว่าจ้างมีอำนาจปรับผู้รับจ้างได้ครั้งละ ๕๐๐ บาท (ห้าร้อยบาทถ้วน) ต่อคนในแต่ละครั้งที่ตรวจสอบ

4.4.๓๓. ผู้รับจ้างจะต้องให้พนักงานรักษาความปลอดภัยลงลายมือชื่อหรือส่งเอกสารรายงานต่างๆ หากไม่เป็นไปตามข้อกำหนด ผู้ว่าจ้างสามารถปรับผู้รับจ้าง ครั้งละ ๒๐๐ บาท(สองร้อยบาทถ้วน)ต่อคนต่อรายการ ดังนี้

๑. ลงชื่อและลงเวลา มาปฏิบัติหน้าที่เมื่อเข้าปฏิบัติหน้าที่ ในเอกสารการลงเวลาการปฏิบัติหน้าที่ ที่งานรักษาความปลอดภัยของผู้ว่าจ้างทุกครั้ง

๒. ลงชื่อและลงเวลา ออกปฏิบัติหน้าที่เมื่อออกจากการปฏิบัติหน้าที่ ในเอกสารการลงเวลาการปฏิบัติหน้าที่ ที่งานรักษาความปลอดภัยของผู้ว่าจ้างทุกครั้ง

๓. ส่งเอกสารใบรายงานเหตุการณ์ประจำวันทุกครั้งก่อนออกจากการปฏิบัติหน้าที่ ๔. ส่งเอกสารหรือบันทึกอื่นที่งานรักษาความปลอดภัยของผู้ว่าจ้างกำหนด

**4.5 เงื่อนไขการเสนอราคาอื่นๆ**

ผู้ยื่นข้อเสนอต้องมีเอกสารประกอบดังนี้

4.5.1 ใบรับรองผลงาน ผู้เสนอราคาต้องเป็นนิติบุคคล และมีผลงานจ้างประเภทเดียวกันกับงานที่จัดจ้าง ให้กับหน่วยราชการรัฐวิสาหกิจ หรือองค์กรเอกชน โดยมีมูลค่าในวงเงิน....2,500,000.....บาท ต่อปี โดยมีหนังสือรับรองผลงานให้คณะกรรมการพิจารณาอย่างน้อย 2 หน่วยงาน

4.5.2 ใบสำเนา หัวหน้างาน/หัวหน้าชุด/สายตรวจ ต้องผ่านการอบรมเจ้าหน้าที่ความปลอดภัย ในการทำงานระดับหัวหน้างาน

4.5.3 สำเนาใบรับรองมาตรฐาน ISO 9000, 14000 หรือ 18000

4.5.4 รูปแบบการแต่งกาย (เครื่องแบบไม่เลียนแบบตำรวจ ทหาร) และอุปกรณ์ประจำกายมาตรฐาน

4.5.5 เงื่อนไขการเสนอราคา ซึ่งเป็นราคาที่รวมภาษีมูลค่าเพิ่ม

……………………………………………………………………………………………………………………………………………………………………………………………………………………………………………………………………………………………………………………

**5. ระยะเวลาส่งมอบของหน่วยงาน (รายงวด) จะสอดคล้องกับระยะเวลาที่ดำเนินการ**

……………………………………………………………………………………………………………………………………………………………………………………………………………………………………………………………………………………………………………………

**6. วงเงินราคากลาง**

……………………………………………………………………………………………………………………………………………………………………………………………………………………………………………………………………………………………………………………

**7. สถานที่ติดต่อเพื่อทราบข้อมูลเพิ่มเติม**

- สถานที่ติดต่อ

……………………………………………………………………………………………………………………………………………………………………………………………………………………………………………………………………………………………………………………

- โทรศัพท์

……………………………………………………………………………………………………………………………………………………………………………………………………………………………………………………………………………………………………………………

- Fax

……………………………………………………………………………………………………………………………………………………………………………………………………………………………………………………………………………………………………………………

- เวปไซต์

……………………………………………………………………………………………………………………………………………………………………………………………………………………………………………………………………………………………………………………